Subject: FW: Küsimused seoses NETSi tõlgendamisega
From: "Kairi Sisask" <[email-masked]>
To: <[email-masked]>
Cc: "Triinu Allika" <[email-masked]>
Date: Tue, 9 Dec 2025 10:45:50 +0200

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Tere

Soovime Terviseametilt selgitust NETSi § 13 lg 1 tõlgendamise kohta, 
eelkõige selle osas, millistes olukordades on põhjendatud nõuda töötajalt 
tervisetõendit nakkushaiguste suhtes.

Praktikas esineb mitmeid valdkondi ja tööülesandeid, kus otsene kokkupuude 
toiduga või lahtise (pakendamata) toiduga puudub või kus riskid on 
olemuslikult väga madalad (alkoholi tootmine, ladustamine ja vedu, 
säilitusaine- kaaliumsorbaat tootmine, jpm), mistõttu tõlgendamine ei ole 
üheselt selge.

NETS § 13 lg 1 kohaselt on tervisetõend nõutav ainult nendel tegevusaladel, 
kus töö iseärasused võivad soodustada nakkushaiguste levikut, ning 
töötajatel, kes oma tööülesannete tõttu puutuvad kokku toidu, joogivee või 
nende käitlemisvahenditega, välja arvatud 852/2004 I lisas nimetatud 
valdkonnad (esmatootmine, nt vilja kasvatamine ja kuivatamine ning vedu 
tootmiskohast ettevõttesse).

Palume Terviseametil täpsustada, millised „töö iseärasused“ peaksid olema, 
et tervisetõendi nõue oleks põhjendatud. Kas Terviseametil on selle kohta 
juhiseid või tõlgendusi?

*	Kas autojuhid, kes veavad pakendatud toidukaupa, kas selline tegevus 
soodustab nakkushaiguste levikut?

Siin peab arvestama, et autojuhid ei vea alati ainult pakendatud toitu ning 
puutuvad kokku eri liiki kaupade ja pakenditega, samuti liiguvad juhid 
erinevate toidukäitlemisettevõtete territooriumidel, laadimiskohtades toimub 
tihti erinevate kaupade samaaegne liikumine.

Lisame tähelepanekuna, et kui töösuhet ei ole, siis NETSi kohaselt 
tervisetõendi nõuet rakendada ei saa (nt Bolti toidukullerid).

*	Kas toiduladu, kes tegeleb üksnes pakendatud toidu komplekteerimisega ja 
laotöötajad komplekteerivad vaid pakendatud toidukaupa - kas selline tegevus 
soodustab nakkushaiguste levikut?
*	Kas ehituskaupluse vms kaupluse kassapidaja, kes puutub kokku üksnes 
pakendatud ja ümbrises toiduainetega, ei käitle toitu ega toiduga 
kokkupuutuvaid pindu – kas neilt tuleks nõuda tervisetõendit?
*	Kas alkoholitööstus, kes käitleb vaid kanget (või ka lahjat alkoholi) kas 
selline tegevus soodustab nakkushaiguste levikut?  Kas säilitusaine 
(kaaliumsorbaat) tootmisettevõtte töötajatelt tuleks nõuda tervisetõendit?
*	Kas vilja kokkuost, kuivatamine ja siis edasi müümine soodustab 
nakkushaiguste levikut?

Teraviljasektoris tekib probleem tegevustes, mis ei ole enam esmatootmine – 
näiteks vilja kokkuost, kuivatamine ja kuivatatud vilja edasimüük ei ole 
enam esmatootmine määruse 852/2004 I lisa mõistes, vaid tegemist juba 
hulgikaubanduse valdkonnaga, kuigi tööülesanded on sisuliselt samad, mis 
esmatootmisel.

Mikrobioloogiline risk on kuivatites olemuslikult väga madal, sest vili on 
kuiv tooraine, mis ei kanna edasi inimese nakkushaigusi; kuivatites on kõrge 
temperatuur ja kuiv keskkond, mis ei soodusta haigustekitajate levikut; töö 
toimub valdavalt kinnistes süsteemides ja töötaja puutub viljaga kokku 
minimaalselt, kui üldse siis ummistuse eemaldamisel.

Täiendavalt küsime, kas käitlejal võiks riskihinnangu alusel olla õigus 
otsustada, millistes olukordades tervisetõendit ei nõuta, analoogiliselt 
sellele, et käitleja saab riskihinnangu alusel määrata tervisekontrolli 
sageduse töötajatele, kes toitu käitlevad. Näiteks võiks erand olla 
põhjendatud juhul, kui autojuht tegeleb üksnes hooajalise vilja veoga, veab 
vaid kanget alkoholi või muud madala riskiga toidukaupa, ei puutu veo ega 
laadimise käigus kokku teiste inimeste või toidukaupadega või kui ettevõttel 
on kehtestatud vastuvõtureeglid, mis välistavad juhuslikud kokkupuuted.

Leiame, et selline riskipõhine otsus võiks olla dokumenteeritud ettevõtte 
enesekontrollis, ning palume Terviseameti seisukohta selle lähenemise 
lubatavuse kohta.

Ootame Terviseameti hinnangut kirjeldatud olukordadele, juhiseid selle 
kohta, kuidas hinnata, kas konkreetse töö iseärasused soodustavad 
nakkushaiguste levikut, ning teavet selle kohta, kas NETS § 13 tõlgenduste 
ühtlustamiseks on plaanis koostada täpsemaid juhiseid.

Parimate soovidega

Kairi Sisask

Peaspetsialist

Toiduosakond

Põllumajandus- ja Toiduamet

______________________________
[email-masked] <mailto:[email-masked]>

516 7694

Teaduse 2, Saku, Harjumaa, 75501 / www.pta.agri.ee <http://www.pta.agri.ee/>

TÄHELEPANU *** See e-kiri (kaasa arvatud manused) on mõeldud ainult e-kirja 
adressaatidele ning võib sisaldada ametialaseks kasutamiseks ettenähtud 
teavet. Teavet ei tohi ilma saatja selgelt väljendatud loata edasi saata ega 
mistahes viisil kõrvalistele isikutele avaldada. Juhul, kui Te olete saanud 
käesoleva e-kirja eksituse tõttu, palun teavitage sellest kohe saatjat ning 
kustutage e-kiri oma arvutist.
ATTENTION *** This e-mail and its attachments may contain official 
information. If you are not the intended recipient, please notify the sender 
immediately, delete this e-mail and destroy any copies. Any dissemination or 
use of this information by a person other than the intended recipient is 
unauthorized and may be unlawful.